**Ōku Wheako, Ōku Tika: Te Hauora me te Oranga**

**Tūāoma Tahi Panui**

I te tau 2020 ka aro turuki te Donald Beasley Institute i ngā wheako o te hauora me te oranga o te hunga hauā ki Aotearoa. I mua i te tīmatanga, kei te hiahia mātou ki te mōhio ki ngā take whakahirahira ki te hunga hauā mō tō rātou hauora me tō rātou oranga. Heoi anō, kei te uiui atu ki te hunga hauā, kia kōrero mai ai rātou mō ngā take aro turuki e hiahiatia ai e rātou.

**He aha te take o te whakawhitinga kōrero nei?**

Ki Aotearoa, e whakaratohia ana, koreutu nei, e te pūnaha hauora tūmatawhānui he whakahaumanutanga mātuatua ki a rātou e māraurau ana.

Engari, i ētahi wā kāore i eke te maimoatanga o te hauora me te oranga o te hunga hauā ki te taumata e tika ana. I ētahi wā i mahue noa nei.

Ko te Kawenata o te Rūnanga Whakakotahi i ngā Iwi o te Ao mō ngā Tika o ngā Tāngata Hauā, he whakaaetanga ōkawa ā-ao.

Ko tāna, ko te whāki atu he aha kē te mahi me mahi e te Kawana o Aotearoa kia ōrite ai ngā tika o te hunga hauā, ki ngā tika o te katoa.

Ā, tae rā anō ki ngā tika o te tangata hauā, toihara kore i tō rātou hauātanga, ki te taumata tiketike o te hauora.

He mea whakahirahira tēnei ki te mārama mēnā kua eke ki taua taumata, te āhua rānei o te ekenga ki taua taumata.

Heoi anō, kei te tono ki te hunga hauā ki te kōrero mai mō ngā take o te hauora, o te oranga me āta aro turuki ai e mātou. Tae tonu ana ki te takahitanga o ō rātou tika, ngā kaupapa here kino rānei. Ka tono hoki ki ngā whānau me ngā kaitautoko o ngā tāngata hauā e kore e taea te whakaae mai ki tēnei rangahau aro turuki, ki te tuku hoki i ō rātou whakaaro me ō rātou wheako.

Ki te hiahia rānei koe ki te uru mai ki tēnei, te tūāoma tuatahi o te whakawhitiwhiti kōrero, me whakakī te puka uiui, me uru rānei ki tētahi o ngā rōpū arotahi.

Ki te hiahia he kōrero anō mō te rangahau nei, ki te tūtohu rānei i tō hiahia ki ngā rōpū arotahi, tēnā, me whakapā mai ki te Tira Rangahau ki te Donald Beasley Institute.

Waea Utukore: 0800 878 839

Īmēra: uasaka@donaldbeasley.org.nz

<https://www.donaldbeasley.org.nz/projects/disabled-person-led-monitoring-of-the-uncrpd/>